b'\n_START_ARTICLE_\nCupa Mitropa\n_START_SECTION_\nContext\n_START_PARAGRAPH_\n\xc3\x8en anul 1897, cofondatorul clubului Vienna Cricket and Football Club, John Gramlick Sr, pune bazele unei competi\xc8\x9bii fotbalistice numit\xc4\x83 Cupa Challenge, \xc3\xaen cadrul c\xc4\x83reia participau doar cluburile din grani\xc8\x9bele Imperiului Austro-Ungar, cu prec\xc4\x83dere din marile ora\xc8\x99e: Viena, Budapesta, Praga. Cu toate c\xc4\x83 \xc3\xaen aceast\xc4\x83 competi\xc8\x9bie participau echipe din trei federa\xc8\x9bii de fotbal, ea nu avea caracter interna\xc8\x9bional, fiind considerat\xc4\x83 un campionat al Imperiului.\n_START_SECTION_\nIdeea unei noi competi\xc8\x9bii\n_START_PARAGRAPH_\n\xc3\x8en urma pr\xc4\x83bu\xc8\x99irii Imperiului dualist Austro-Ungaria, au ap\xc4\x83rut noi state na\xc8\x9bionale: Austria, Ungaria, Cehoslovacia, Iugoslavia. Aceste state \xc8\x99i-au creat ligi profesioniste de fotbal, fiind cele dint\xc3\xa2i de pe continentul european (Austria: 1924, Ungaria: 1925, Cehoslovacia: 1926). \xc8\x98eful Federa\xc8\x9biei Austriece de Fotbal (\xc3\x96FB \xe2\x80\x94 \xc3\x96sterreichischer Fu\xc3\x9fball-Bund), Hugo Meisl, a avut ideea de a fonda o competi\xc8\x9bie european\xc4\x83, iar decizia a fost luat\xc4\x83 pe 16-17 iulie 1927 \xc3\xaen cadrul unei \xc3\xaentruniri la Vene\xc8\x9bia._NEWLINE_Oficial, turneul s-a numit La Coupe de l\'Europe Centrale (Cupa Europei Centrale), dar a fost cunoscut publicului larg ca Mitropapokal, Mitropa Cup sau Cupa Mitropa.\n_START_SECTION_\nPerioada interbelic\xc4\x83\n_START_PARAGRAPH_\nIni\xc8\x9bial Hugo Meisl dorea ca pe l\xc3\xa2ng\xc4\x83 echipele din Austria, Cehoslovacia \xc8\x99i Ungaria s\xc4\x83 participe \xc8\x99i echipe din Germania, \xc3\xaens\xc4\x83 demersul s\xc4\x83u a fost \xc3\xaempiedicat de dou\xc4\x83 cauze\xc2\xa0: vecinii germanii nu aveau o lig\xc4\x83 na\xc8\x9bional\xc4\x83, iar final campionatului german se desf\xc4\x83\xc8\x99ura \xc3\xaen acela\xc8\x99i timp cu turneul Cupa Mitropa. Prin urmare Heisl este nevoit s\xc4\x83 accepte \xc3\xaen competi\xc8\x9bie cluburi din Iugoslavia, \xc3\xaen dauna celor italiene care nu aveau o lig\xc4\x83 na\xc8\x9bional\xc4\x83 \xc8\x99i nu aveau prestigiul Echipei Na\xc8\x9bionale a Italiei - "Squadra Azzura". \xc8\x9a\xc4\x83rile implicate puteau trimite fie Campioana (c\xc3\xa2\xc8\x99tig\xc4\x83toarea campionatului) \xc8\x99i Vice-campioana \xc8\x9b\xc4\x83rii, fie Campioana \xc8\x9b\xc4\x83rii \xc8\x99i C\xc3\xa2\xc8\x99tig\xc4\x83toarea Cupei._NEWLINE_\xc3\x8en 1927 a avut loc Cupa Mitropa prima edi\xc8\x9bie a turneului fotbalistic la care au participat c\xc3\xa2te dou\xc4\x83 echipe din urm\xc4\x83toarele state: Austria, Ungaria, Cehoslovacia \xc8\x99i Iugoslavia. Primele meciuri ale Cupei Mitropa s-au desf\xc4\x83\xc8\x99urat pe 14 august._NEWLINE_Se juca \xc3\xaen sistem eliminatoriu, cu tur \xc8\x99i retur, iar c\xc3\xa2\xc8\x99tig\xc4\x83toarea s-a decis pe 13 noiembrie 1927 ca fiind AC Sparta Praga, c\xc3\xa2\xc8\x99tig\xc3\xa2nd cu 7-4 scor total \xc3\xaen fa\xc8\x9ba lui SK Rapid Viena._NEWLINE_Ca urmare a performan\xc8\x9belor slabe ale cluburilor iugoslave \xc8\x99i fondarea Seriei A \xc3\xaen Italia, echipele iugoslave au fost \xc3\xaenlocuite de c\xc4\x83tre cluburile italiene \xc3\xaen Edi\xc8\x9bia a III-a. Cre\xc8\x99terea num\xc4\x83rului de sud-americani cu cluburile italiene a condus la o \xc3\xaembun\xc4\x83t\xc4\x83\xc8\x9bire considerabil\xc4\x83 \xc3\xaen standardul lor de joc \xc8\x99i a reprezentat un punct de atrac\xc8\x9bie \xc3\xaen celelalte \xc8\x9b\xc4\x83ri participante._NEWLINE_\xc3\x8en Edi\xc8\x9bia a VIII-a, 1934 s-a decis ca cele patru na\xc8\x9biuni s\xc4\x83 participe la turneu cu c\xc3\xa2te 4 echipe astfel competi\xc8\x9bia \xc3\xaencepe cu optimi de final\xc4\x83. Cupa Mitropa avea s\xc4\x83 devin\xc4\x83 un fenomen interna\xc8\x9bional, multe \xc8\x9b\xc4\x83ri din Europa dorind s\xc4\x83 participe._NEWLINE_\xc3\x8en ceea ce prive\xc8\x99te extinderea competi\xc8\x9biei, comitetul care se ocupa de organizarea Cupei Mitropa, privea cu o oarecare reticen\xc8\x9b\xc4\x83, deoarece nu dorea ca prestigiul competi\xc8\x9biei s\xc4\x83 fie afectat sau fanii s\xc4\x83 \xc3\xae\xc8\x99i piard\xc4\x83 interesul pentru primele etape. Italienii \xc8\x99i cehiii erau \xc3\xaen favoarea extinderii dorind s\xc4\x83 accepte participare cluburilor din Rom\xc3\xa2nia \xc8\x99i Iugoslavia, oficialii austieci \xc8\x99i maghiari s-au opus ideii._NEWLINE_\xc8\x98i totu\xc8\x99i \xc3\xaen Edi\xc8\x9bia a X-a, 1936 se ajunge la un compromis prin acceptarea echipelor din Elve\xc8\x9bia. \xc3\x8ens\xc4\x83 echipele din Elve\xc8\x9bia aveau o serie de condi\xc8\x9bii. Cele mai bune 4 cluburi eleve\xc8\x9biene trebuiau s\xc4\x83 joace un meci preliminar de calificare cu echipele aflate pe locul 4 \xc3\xaen Campionatele Italiei, Ungariei, Austriei \xc8\x99i Cehoslovaciei. De altfel s-a decis ca 40% din veniturile de la fiecare meci( minim 3000 de franci elve\xc8\x9bieni) s\xc4\x83 mearg\xc4\x83 la echipa oaspete. Printre condi\xc8\x9bii mai figurau: s\xc4\x83 aib\xc4\x83 o zi fix\xc4\x83 pentru meciuri, terenuri de iarb\xc4\x83 \xc8\x99i garduri de s\xc3\xa2rm\xc4\x83 pentru spectatori. \xc3\x8en urma diput\xc4\x83rii meciurilor din runda preliminar\xc4\x83 toate echipele din Elve\xc8\x9bia au fost eliminate._NEWLINE_\xc3\x8en Edi\xc8\x9bia a XI-a, 1937 Cupa Mitropa se extinde cu adev\xc4\x83rat, praticip\xc3\xa2nd 7 na\xc8\x9biuni: Italia, Austria, Ungaria, Cehoslovacia (cu c\xc3\xa2te trei echpe), Elve\xc8\x9bia (2 echipe), Rom\xc3\xa2nia \xc8\x99i Iugoslavia (c\xc3\xa2te o echip\xc4\x83,repezentate de campioana \xc8\x9b\xc4\x83rii). Heisl a dorit s\xc4\x83 aduc\xc4\x83 \xc8\x99i cluburi din Spania, \xc3\xaens\xc4\x83 demersul s\xc4\x83u a fost \xc3\xaempiedicat de R\xc4\x83zboiul Civil Spaniol(1936 - 1939)._NEWLINE_\xc3\x8en Edi\xc8\x9bia a XII-a, 1938, apar probleme \xc3\xaen competi\xc8\x9bie din cauze politice. Invazia german\xc4\x83 \xc8\x99i anexarea teritoriului austriac \xc3\xaen Regatul German "Deutsche Reich", a \xc3\xaempiedicat cluburile austriece s\xc4\x83 mai participe \xc3\xaen Cupa Mitropa. Comitetul de organizare a stabilit cele trei na\xc8\x9biuni Italia, Ungaria \xc8\x99i Cehoslovacia s\xc4\x83 participe cu c\xc3\xa2te 3 echipe, iar Rom\xc3\xa2nia \xc8\x99i Iugoslavia cu c\xc3\xa2te dou\xc4\x83 echipe._NEWLINE_Edi\xc8\x9bia a XIII-a a Cupei Mitropa din 1939 avea s\xc4\x83 \xc3\xaenceap\xc4\x83 startul numai cu 8 echipe: c\xc3\xa2te dou\xc4\x83 din Italia, Ungaria, Cehoslovacia \xc8\x99i c\xc3\xa2te o echip\xc4\x83 din Rom\xc3\xa2nia \xc8\x99i Iugoslavia. competi\xc8\x9bia a \xc3\xaenceput cu sferturile de final\xc4\x83._NEWLINE_Edi\xc8\x9bia a XIV-a, 1940,(ultima \xc3\xaenainte de r\xc4\x83zboi), aliniaz\xc4\x83 la start ca \xc8\x99i \xc3\xaen anul precedent 8 echipe, cu deosebirea echipele cehoslovace \xc8\x99i italiene nu mai particip\xc4\x83 din cauza r\xc4\x83zboiului. Au participat c\xc3\xa2te trei echipe din Iugoslavia \xc8\x99i Ungaria, \xc8\x99i dou\xc4\x83 din Rom\xc3\xa2nia. Din p\xc4\x83cate turneul va fi abandonat chiar \xc3\xaenainte de finala dintre Rapid Bucure\xc8\x99ti \xc8\x99i Ferencvaros Budapesta.'